জেৎচুন পেমা

জেৎচুন পেমা (, ; জন্ম: ৪ জুন ১৯৯০) বৰ্তমান ভূটানৰ ৰাণী। জংখা ভাষাত তেওঁক 'ড্ৰোক গ্যাল্টচুৱেইন' বুলি কোৱা হয়। ইয়াৰ আক্ষৰিক অৰ্থ হৈছে ভূটানৰ "ড্ৰেগন ৰাণী"। তেওঁ ভূটানৰ পঞ্চম তথা বৰ্তমান ৰজা জিগমে খেচাৰ নামগৱেল ৱাংচুকৰ পত্নী। তেওঁ পৃথিৱীৰ আটাইতকৈ কনিষ্ঠতম ৰাণী। তেওঁ ভূটানৰ সিংহাসনৰ উত্তৰাধিকাৰী ৰাজকুমাৰ জিগমে নামগিয়াল ৱাংচুকৰ আৰু দ্বিতীয় ৰাজকুমাৰ জিগমে উগেয়েন ৱাংচুকৰ মাতৃ।

প্ৰাৰম্ভিক জীৱন

১৯৯০ চনৰ ৪ জুনত থিম্ফুৰ জিগমে দৰ্জী ৱাংচুক নেচনেল ৰেফাৰেল হস্পিটেলত জেৎচুন পেমায়ে জন্ম গ্ৰহণ কৰিছিল। তেওঁৰ দেউতাক ধণ্ডুপ গ্যাল্টশ্বেন দুই ট্ৰাচিগাং জংপোন থিনলি টপগে আৰু উগেন শ্বেৰিঙৰ নাতি (ট্ৰাচিগাঙৰ ৰাজ্যপাল) আছিল। তেওঁৰ মাতৃ আউম সোণম চোকি ভূটানৰ অন্যতম পুৰণি অভিজাত পৰিয়াল বুমথাং পাংটিৰ পৰিয়ালৰ সদস্য। সোণম চোকিৰ দেউতাক ভূটানৰ দুজন ৰাণীৰ সহধৰ্মী, ফাণ্টশো চোডেন (বৰ্তমানৰ ৰজাৰ আজু আইতা) আৰু তেওঁৰ ভগ্নী পেমা ডেচেনৰ অৰ্ধ-ভাতৃ আছিল।

তেওঁৰ পূৰ্বপুৰুষ হৈছে ট্ৰংচা জিগমে নামগিয়ালৰ ৪৮তম ড্ৰোক দেচী আৰু ১০তম পেনলপ (ৰজা উগেন ৱাংচুকৰ পিতৃ আৰু তেওঁৰ আজু-আইতা আশী য়েশায় চোডেন)। ভূটানৰ ৰজা আৰু ৰাণী দূৰৰ সম্পৰ্কীয় ভাই।

জেৎচুন পেমা পাঁচগৰাকী সন্তানৰ ভিতৰত দ্বিতীয়। তেওঁৰ দুজন ভাতৃ ক্ৰমে থিনলে নৰ্বু আৰু জিগমে নামগিয়াল আৰু দুই ভগ্নী চেৰচেন ডোমা আৰু ইয়েটছো লামো (জ্যেষ্ঠ, যি ৰজাৰ ভায়েক ৰাজকুমাৰ গ্যাল্টশ্বাব জিগমে দৰ্জী ৱাংচুকৰ পত্নী)।

পেমাৰ প্ৰাৰম্ভিক শিক্ষা থিম্ফুৰ লিটিল ড্ৰেগন স্কুল, চানচাইন স্কুল (১৯৯৫-৯৬) আৰু অৱশেষত চানগাংখা নিম্ন মাধ্যমিক বিদ্যালয় (১৯৯৭-৯৮) হৈছিল। তাৰ পিছত তেওঁ ১৯৯৯-২০০০ চনত ভাৰতৰ পশ্চিম বংগৰ কালিম্পংৰ চেণ্ট জোচেফ কনভেণ্ট স্কুলত শিক্ষা লাভ কৰে। তেওঁ ২০০১ চনৰ পৰা ২০০৫ লৈ থিম্ফুৰ লুংটেনজাম্পা মধ্য মাধ্যমিক বিদ্যালয়ত মাধ্যমিক শিক্ষা গ্ৰহণ কৰিছিল আৰু ২০০৬ চনৰ এপ্ৰিলত তেওঁ ভাৰতৰ হিমাচল প্ৰদেশৰ সোলানৰ লৰেন্স স্কুল, সানাৱাৰত নামভৰ্তি কৰিছিল। তেওঁ লৰেন্সৰ একাদশ শ্ৰেণীৰ শিক্ষাৰ্থী হিচাপে যোগদান কৰিছিল আৰু ইংৰাজী, ইতিহাস, ভূগোল, অৰ্থনীতি আৰু চিত্ৰকলা অধ্যয়ন কৰিছিল। তেওঁ ২০০৮ চনৰ ৩১ মাৰ্চত উচ্চতৰ মাধ্যমিক শিক্ষা সম্পূৰ্ণ কৰিছিল। তাৰ পিছত তেওঁ ৰিজেণ্ট বিশ্ববিদ্যালয় লণ্ডনত শিক্ষা আৰম্ভ কৰে। তেওঁ আন্তৰ্জাতিক সম্পৰ্কত ডিগ্ৰী লাভ কৰে আৰু মনোবিজ্ঞান আৰু কলা ইতিহাসকো বিষয় হিচাপে লৈছিল।

দম্পতীহালে ২০১১ চনৰ ১৩ অক্টোবৰ তাৰিখে পুনাখা জংত বিয়া হৈছিল। বিবাহ অনুষ্ঠান প্ৰথমে পুনাখাত অনুষ্ঠিত হৈছিল। তাৰ পিছত থিম্ফু আৰু পাৰোত ৰাজহুৱা উদযাপন কৰা হৈছিল। এই অনুষ্ঠানৰ সময়ত ৰজাই তেওঁক ড্ৰোক গ্যাল্টচুৱেইনৰ মুকুট প্ৰদান কৰে আৰু আনুষ্ঠানিকভাৱে ভূটানৰ ৰাণী ঘোষণা কৰে।

তেওঁলোকৰ বিবাহ পৰম্পৰাগত শৈলীত "অভিভাৱক দেৱতাসকলৰ আশীৰ্বাদ"ৰে অনুষ্ঠিত হৈছিল। যদিও ভূটানত বহুবিবাহ প্ৰচলিত কিন্তু ৰজাই তেওঁ কেতিয়াও আন এগৰাকী মহিলাক বিয়া নকৰায় বুলি জনাইছে। তেওঁলোকৰ বিয়াৰ বাবে নেডাৰলেণ্ডে ৰাজকীয় যুগ্ম টিউলিপ ফুল পঠাইছিল আৰু তেওঁৰ নামেৰে এজোপাৰ নাম "ভূটানৰ ৰাণী" নাম দিছিল।

সন্তান

২০১৫ চনৰ ১১ নৱেম্বৰ তাৰিখে ঘোষণা কৰা হৈছিল যে তেওঁ তেওঁলোকৰ প্ৰথম সন্তান ২০১৬ চনৰ আৰম্ভণিতে হ'ব বুলি আশা কৰি আছে। তেওঁ ২০১৬ চনৰ ৫ ফেব্ৰুৱাৰী তাৰিখে লিংকানা পেলেচত তেওঁলোকৰ প্ৰথম পুত্ৰৰ জন্ম জন্ম। ৰজা গ্যলচীৰ জন্মৰ বাবে উপস্থিত আছিল। ২০১৬ চনৰ ১৬ এপ্ৰিল তাৰিখে তেওঁৰ নাম জিগমে নামগিয়াল ৱাংচুক বুলি ঘোষণা কৰা হৈছিল।

২০১৯ চনৰ ১৭ ডিচেম্বৰ তেওঁলোকৰ দ্বিতীয় সন্তানৰ জন্ম ২০২০ চনৰ বসন্তত জন্ম হ'ব বুলি গম পোৱা গৈছিল। ২০২০ চনৰ ১৯ মাৰ্চত ৰজা আৰু ৰাণীৰ আনুষ্ঠানিক ইনষ্টাগ্ৰাম একাউণ্টৰ জৰিয়তে যে তেওঁ থিম্ফুৰ লিংকানা পেলেচত তেওঁৰ দ্বিতীয় সন্তানৰ জন্ম হৈছে। ২০২০ চনৰ ৩০ জুনত তাৰিখে ৰয়েল পৰিয়ালে ঘোষণা কৰে যে দ্বিতীয় গিয়ালচীৰ নাম জিগমে উগেয়েন ৱাংচুক ৰখা হৈছে। তেওঁক ৰয়েল হাইনেছ গিয়ালচে উগেন ৱাংচুক বুলি কোৱা হ'ব।

ৰাজকীয় দায়িত্ব

ৰজাৰ সৈতে বিবাহৰ পিছত জেৎচুন পেমা তেওঁৰ সৈতে ভাৰত, চিংগাপুৰ, জাপান আৰু যুক্তৰাজ্য ভ্ৰমণ কৰিছে।

জেৎসুন পেমা তেওঁলোকৰ বিয়াৰ আগতে ভূটানৰ বিভিন্ন প্ৰান্তলৈ তেওঁৰ কেইবাটাও ৰাজকীয় সাক্ষাৎত জিগমে খেচাৰৰ সৈতে গৈছিল আৰু ভূটানৰ ৰাণী হিচাপে এনে সকলো সাক্ষাৎত তেওঁৰ সৈতে যায়। দেশৰ মাজেৰে ৰাস্তাত ৰাজকীয় ভ্ৰমণত যিমান সম্ভৱ তেওঁ স্থানীয় লোক, শিক্ষাৰ্থী আৰু ৰাজহুৱা সেৱকসকলৰ সৈতে সাক্ষাৎ আৰু বাৰ্তালাপত জড়িত থাকে।

তেওঁ পৰিৱেশগত সমস্যাৰ অধিবক্তা আৰু 'ৰয়েল চচাইটি ফৰ প্ৰটেক্টেশ্বন অফ নেচাৰচ'ৰ পৃষ্ঠপোষক। তেওঁ ইউ.এন.ই.পি. অজ'ন এম্বেছেডৰ। তেওঁ এবিটি ভূটান চচাইটিৰ পৃষ্ঠপোষক হিচাপে বিশেষ প্ৰয়োজনীয়তা থকা শিশুৰ সৈতে কাম কৰা বিভিন্ন সংগঠনৰ সৈতে ঘনিষ্ঠভাৱে কাম কৰে। তেওঁ ভূটান বৃক্ক সংস্থা আৰু ভূটান বৃক্ক ফাউণ্ডেচনৰ পৃষ্ঠপোষক। ২০১৬ চনৰ পৰা তেওঁ ভূটান ৰেডক্ৰছ চচাইটি (বিআৰচিএছ)ৰ অধ্যক্ষ পদত অধিষ্ঠিত আছে।

ব্যক্তিগত জীৱন

ৰাণীয়ে সুকুমাৰ কলা, চিত্ৰকলা, আৰু বাস্কেটবল ভালপায়। তেওঁ বাস্কেটবল খেলত তেওঁৰ বিদ্যালয় দলৰ অধিনায়কত্ব কৰিছিল আৰু খেলখনৰ প্ৰতি আগ্ৰহ বজাই ৰাখিছে। তেওঁ বিদ্যালয়ত পঢ়ি থকা দিনত তেওঁৰ অন্যান্য স্কুল বেণ্ড আৰু নৃত্য কাৰ্যসূচীত অংশগ্ৰহণ কৰিছিল। ভূটানৰ ৰাষ্ট্ৰীয় ভাষা জংখাৰ উপৰিও তেওঁ ইংৰাজী আৰু হিন্দী ভাষাত পাৰ্গত।

তথ্য উৎস

বাহ্যিক সংযোগ

শ্ৰেণী:ভূটানৰ ব্যক্তি
শ্ৰেণী:শাসক